Ace Frehley

Paul Daniel Frehley (1951–2025), kjent under artistnavnet Ace Frehley, var en amerikansk musiker som var gitarist i rockebandet Kiss i periodene 1973–1982 og 1995–2002.

 Biografi 
Frehley begynte å spille gitar i 14-årsalderen og var autodidakt. Mange musikere har uttalt at de har blitt påvirket av Frehleys spillestil på flere måter. Instrumentmaker­firmaet Gibson Guitar Corporation har lansert en egen Ace Frehley-utgave av sin Les Paul-gitar; det er nesten uten unntak en slik gitar Ace har brukt gjennom hele karrieren.

 Tiden i Kiss 
Ace Frehley svarte på en annonse i avisen The Village Voice som Paul Stanley hadde satt inn, hvor det stod «Lead guitarist wanted with flash and balls» («Førstegitarist ønskes med lyn og baller»). Frehley, som kom inn i øvingslokalet med en orange og en rød gymnastikksko, plugget ut gutten som holdt på å prøvespille, og tok over selv. Paul Stanley, Gene Simmons og Peter Criss syntes visstnok ikke noe om dette, men så fort de hørte Frehley spille endret de mening, og slik ble han medlem i bandet.

Ace Frehley var medlem av Kiss fram til 1982. Selv om han var avbildet på de siste albumene var han nesten ikke med på produksjonene.

Frehley var først og fremst sologitarist, men komponerte også klassikere som «Parasite», «Cold Gin» og «Shock Me», sistnevnte fra albumet Love Gun ble Aces vokaldebut i Kiss. Under gjenforeningen i 1996 spilte han på albumet Psycho Circus (1998).

 Solokarriere 
I 1982 sluttet Ace Frehley i Kiss, og Vinnie Vincent overtok plassen som gitarist. Frehley innledet deretter en ikke altfor suksessrik solokarierre. Etter hvert dannet han gruppen Frehley's Comet, som han gav ut flere album med. Med i gruppen var blant andre Anton Fig, som hadde vært reserve-trommeslager i Kiss tidligere. Frehley holdt konsert på Sentrum Scene i Oslo den 7. juni 2008 og på Union Scene i Drammen 29. november 2009. Den 7. juni 2015 holdt han konsert på Rockefeller i Oslo.

 Diskografi 
 Kiss 

+Studioalbum med KissÅrTittelPlateselskapRef.1974KissCasablancaHotter Than Hell1975Dressed to Kill1976DestroyerRock and Roll Over1977Love Gun1979Dynasty1980Unmasked1981Music From "The Elder"1998Psycho CircusMercury

 Frehley's Comet 
+Studioalbum med Frehley's CometÅrTittelPlateselskapRef.1988Second SightingAtlantic, Megaforce

 Solo 

+Studioalbum med Ace FrehleyÅrTittelPlateselskapRef.1978Ace FrehleyCasablanca1987Frehley's CometAtlantic, Megaforce1989Trouble Walkin’2009AnomalyBronx Born2014Space InvaderE1 Music2016Origins Vol. 1Entertainment One Music2018Spaceman2020Origins Vol. 2202410,000 VoltsMNRK Heavy

 Galleri 

 Referanser 

 Eksterne lenker 





Kategori:Kiss-medlemmer
Kategori:Gitarister fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra New York City